100% में 60% वोट हमारा है, 40 प्रतिशत में बंटवारा है और बंटवारे में भी हमारा है: केशव प्रसाद मौर्य
उत्तर प्रदेश के उप मुख्यमंत्री केशव प्रसाद मौर्य ने कहा कि राज्य में जो माहौल 2014, 2017 और 2019 में था वही आज भी है। एक बार फिर यूपी की जनता 2022 में 2017 को दोहराने का संकल्प ले चुकी है।
लखनऊ: उत्तर प्रदेश के उप मुख्यमंत्री केशव प्रसाद मौर्य ने कहा कि राज्य में जो माहौल 2014, 2017 और 2019 में था वही आज भी है। एक बार फिर यूपी की जनता 2022 में 2017 को दोहराने का संकल्प ले चुकी है। बता दें कि डिप्टी सीएम मौर्य इंडिया टीवी के चुनाव मंच कार्यक्रम में बोल रहे थे। डिप्टी सीएम ने कहा, केंद्र और राज्य सरकार की तरफ से जनता के हित में काम किया गया है इसलिए भाजपा के हित में परिणाम आएगा। आज मैं फिर कहता हूं 2022 में फिर से 300 पार होगा, इसे कोई रोक नहीं पाएगा। अन्य सारे विपक्षी दल अगर एक साथ भी मिल जाएंगे तब भी भाजपा के 300 से ज्यादा कमल खिलेंगे। मौर्य ने कहा, ''100 प्रतिशत में 60 प्रतिशत वोट हमारा है 40 प्रतिशत में बंटवारा है और बंटवारे में भी हमारा है।'''सामाजिक समीकरण का सबसे बढ़िया गुलदस्ता बीजेपी के पास'मौर्य ने कहा, बीजेपी की केंद्र और राज्य की सरकार देखिए.. सामाजिक समीकरण का सबसे बढ़िया गुलदस्ता बीजेपी के पास है। अखिलेश यादव जी का 2014 से लेकर अभी तक का दावा फेल हुआ है और अब 2022 और 2024 का दावा भी फेल होगा। अखिलेश यादव जी को इस बात की बैचैनी होती है कि बीजेपी ने केशव प्रसाद मौर्य जैसे साधारण व्यक्ति को कैसे डिप्टी सीएम बना दिया।अखिलेश यादव के सारे दावे होंगे फेल- मौर्यउन्होंने कहा, अखिलेश यादव 2014 से लगातार बड़े-बड़े दावे करते रहे हैं। 2014 के लोकसभा चुनाव में उन्होंने कहा था कि 60 से ज्यादा सीटें जीतेंगे और मुलायम जी को प्रधानमंत्री बनाएंगे। 2017 में उनका दावा था कि 300 से ज्यादा सीटें जीतेंगे और सपा की सरकार बनाएगें। 2019 में वे सपने देखने लगे कि वे ही प्रधानमंत्री बनेंगे। 2022 में जब चुनाव परिणा आ जाएंगे, तो उस समय भी 2014-2019 में उनके दावे फेल हुए उसी तरह 2022 का दावा भी फेल हो जाएगा।अखिलेश यादव जी को बेचैनी है और उन्हें अभी भी लगता है कि वे यूपी के मुख्यमंत्री हैं, इस तरह के बयान वे देते रहते हैं। यूपी में जिस समाज के लोगों को प्रतिनिधित्व मिला है, उनको एक बार भी बधाई देने के बजाय उन्होंने पहले दिन से आलोचना कर दी।